Chase Rhys se debuut 'Kinnes' - Afrikaans.com
"'n Character study van kinnes in die war zone vannie Cape Flats. Maa oek veel meer. Baie, baie funny en intensely moving" – Nathan Trantraal
Chase Rhys se boek Kinnes het pas die rakke getref. Die storie handel oor vier jong mense op die Kaapse Vlakte wat op die rand van volwassenheid staan. Chase (29) woon in Ocean View, Kaapstad en het in 2010 sy graad in Theatre and Performance aan die Universiteit van Kaapstad behaal. Benewens sy skryfwerk, is hy ook 'n stigterslid van Borderlands. Borderlands is 'n gemeenskapsprojek wat kuns gebruik om letterlike en figuurlike grense tussen gemeenskappe te oorbrug. Rhys is ook die eerste wenner van die Adam en Rosalie Small-prys vir debuutskrywers.
"Skryf is die gift wat ek gekry et, dit kô natuurlik. Van kleins af dra ek altyd 'n boek en pen op my. My hele lewe ontwikkel ek my skryfstyl in private. Ek het nieman toegelaat ommit te lees nie, wan ek het gewiet ek moes eers myself vind voordat ek iets kan offer, anneste maak ek net geraas. Nou wiet ek wie ek is en die werk is uit in die wêreld om te doen wat dit moet doen." – Chase Rhys